Bab jodho pancen nge­wuh­ake banget. Umurku wis 33 taun. Yen dakwaspa­dak­ake ana ing kaca pengi­lon, sak jane praupanku ora ala nemen-nemen senajan ya ora nggantheng banget. Nanging aku ora ngerti geneya kok kurang kendel nye­dhaki wanita. Apa iku mau ana gandheng cenenge karo babagan psikologi, aku ora ngerti. Nanging sing genah, nalika ma­ha­siswa biyen, rumangsaku wis kendel srawung karo kanca-kanca mahasiswi. Senajan ora nganti pacaran nanging aku biyasa yen mung ngajak kanca kuliyah nonton film utawa nglencer.
